

**Сауда-саттыққа (аукциондарға) қатысуға байланысты шығыстардың және мемлекеттiк сатып алу нысаны болып табылмайтын сауда-саттықта (аукциондарда) сатылатын, сатып алынатын мүлiктiң (активтердiң) тiзбесiн бекiту туралы**

***Күшін жойған***

Қазақстан Республикасы Үкіметінің 2005 жылғы 29 наурыздағы N 274 Қаулысы. Күші жойылды - Қазақстан Республикасы Үкіметінің 2010 жылғы 9 қарашадағы № 1177 Қаулысымен

      Ескерту. Күші жойылды - ҚР Үкіметінің 2010.11.09 № 1177 Қаулысымен.

      "Мемлекеттiк сатып алу туралы" Қазақстан Республикасының 2002 жылғы 16 мамырдағы  Заңын iске асыру мақсатында Қазақстан Республикасының Үкiметi  **ҚАУЛЫ ЕТЕДІ:**

      1. Қоса берiлiп отырған сауда-саттыққа (аукциондарға) қатысуға байланысты шығыстардың және мемлекеттiк сатып алу нысаны болып табылмайтын сауда-саттықта (аукциондарда) сатылатын, сатып алынатын мүлiктiң (активтердiң) тiзбесi бекiтiлсiн.

      2. Осы қаулы алғаш рет ресми жарияланғаннан кейiн он күнтiзбелiк күн өткен соң қолданысқа енгізiледi.

*Қазақстан Республикасының*

*Премьер-Министрі*

  Қазақстан Республикасы

Үкiметiнiң

2005 жылғы 29 наурыздағы

N 274 қаулысымен

бекiтiлген

 **Сауда-саттыққа (аукциондарға) қатысуға байланысты**
**шығыстардың және мемлекеттiк сатып алу нысаны болып табылмайтын сауда-саттықта (аукциондарда) сатылатын,**
**сатып алынатын мүлiктiң (активтердiң)**
**тiзбесi**

      1. Сауда-саттыққа (аукциондарға) қатысуға байланысты шығыстар:

      1) сауда-саттыққа (аукциондарға) қатысу үшiн қажеттi құжаттарды сатып алу жөнiндегі;

      2) сауда-саттыққа (аукциондарға) қатысу үшiн енгізiлетiн кепiлдi жарна.

      2. Сауда-саттықта (аукциондарда) сатылатын, сатып алынатын мүлiк (активтер):

      1) "Электр энергетикасы туралы" Қазақстан Республикасының 2004 жылғы 9 шiлдедегi Заңына сәйкес электр энергиясының орталықтандырылған сауда-саттықта сатып алынатын электр энергиясы;

      2) салық төлеушiлердiң салық берешегi есебiне иелiк ету шектелген мүлкі.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК